Pernille Harderová

Pernille Harderová (* 15. november 1992, Ikast, Dánsko) je dánska profesionálna futbalistka. Hrá na pozícii ofenzívnej záložníčky alebo útočníčky v nemeckej lige za tím Bayern Mníchov a za dánsku reprezentáciu. Od roku 2015 do 2025 vyhrala každý rok domácu ligu v ktorej hrala, vo švédskej lige s tímom Linköping, potom štyrikrát s tímom VfL Wolfsburg v nemeckej lige, v anglickej lige s tímom Chelsea trikrát a s nemeckým Bayern Mníchov dvakrát. V septembri 2020 sa stala najdrahšou hráčkou pri prestupe z VfL Wolfsburg do Chelsea, tento rekord držala dva roky. 

Trikrát bola nominovaná na Ballon d'Or a to v rokoch 2018, 2019 a 2021. V roku 2018 skončila na druhom mieste, 6 bodov za prvým miestom. Vyhrala ocenenie Futbalistka roka UEFA 2018 a 2020, ako prvá futbalistka, ktorá toto ocenenie vyhrala dvakrát. Britské noviny The Guardian ju označili za najlepšiu futbalistku v rokoch 2018 a 2020. A britský futbalový časopis Four Four Two ju označil za najlepšiu futbalistku sveta.

Spolu so svojou snúbenicou Magdou Eriksson sú známe obhajobou práv LGBTQ+ komunity a LGBTQ+ práv v športe.

 Klubová kariéra 

 VfL Wolfsburg 
V decembri 2016 podpísala dva a pol ročnú zmluvu s tímom VfL Wolfsburg, ktorá platila od januára 2017. Počas všetkých štyroch sezón ktoré hrala za Wolfsburg, tím vyhral bundesligu aj nemecký pohár. Dvakrát bola najlepšia strelkyňa ligy a to v sezóne 2017/2018 s 17 gólmi a 2019/2020 s 27 gólmi. Vďaka týmto úspechom vyhrala ocenenie Futbalistka roka UEFA 2018 a 2020 Tiež hrala v dvoch finále Ligy majsteriek (2018 a 2020), oba prehrali s Lyonom. V roku 2020 bola vyhlásená za najlepšiu útočníčku Ligy majsteriek.

 Chelsea 
1. septembra 2020 podpísala trojročnú zmluvu s anglickým tímom Chelsea. Bol to v tej dobe najdrahší prestup futbalistky za niečo cez £250000. 18. novembra 2022 počas reprezentačného zápasu Dánska proti Rakúsku utrpela zranenie stehna, ktoré ju vyradilo z futbalu na 5 mesiacov. 

 Bayern Mníchov 
1. júna 2023 oznámili, že Pernille spolu so svojou partnerkou Magdou Eriksson podpísali trojročnú zmluvu s nemeckým Bayernom Mníchov a v decembri 2025 túto zmluvu predĺžili do júna 2028.  

 Reprezentácia 
Na prvých Majstrovstvách Európy do 17 rokov, ktoré sa konali na Novom Zélande bola súčasťou dánskeho tímu, ktorý vyhral svoju skupinu a potom prehral vo štvrťfinále proti KĽDR, ktoré sa stali majsterkami. V jej debute v seniorskom tíme v zápase proti Gruzínsku v kvalifikácii na Majstrovstvá sveta 2011 v októbri 2009 dala hetrik. Ďalšie hetriky dala v roku 2011 proti Rakúsku a Arménsku, v roku 2013 proti Rusku. 

V marci 2016 sa stala kapitánkou dánskej reprezentácie.

16. septembra 2021 prekonala 12,5 ročný rekord Merete Pedersenovej v počte  gólov v národnom tíme, keď dala svoj 66. gól v 129. zápase.

 Osobný život 
Od máj 2014 je vo vzťahu s Magdou Eriksson, jej  spoluhráčkou v Bayerne Mníchov. Zasnúbenie oznámili 21. júla 2024.

Eriksson a Harder pracujú s charitatívnou organizáciou Common Goal a zaviazali sa venovať 1% zo svojich platov na riešenie sociálnych problémov vo futbale. Obe sa tiež zasadzujú za rovnosť a práva LGBTQ+ komunity v športe.

Pernille má titul Master of Business Administration.

 Referencie 

 Iné projekty 

 Zdroj 

Kategória:Dánski futbalisti
Kategória:Futbalistky
Kategória:LGBT športovci